Красимира Ненова
Елате при Мене

chitanka.info

„Елате при Мене всички, които сте отрудени и обременени, и Аз ще ви дам почивка.

Вземете Моето иго върху себе си…“

Исус Христос (Мат. 11:28,29)

Ето, идвам! С товар от копнеж за спокойствие.

С мечтата с предишната радост да дишам;

с надежда за отдих във Твойто присъствие.

Скована от злото човешко се питам:

„Ще мога ли пак да се смея, да тичам?“

Ето идвам. Потапям се в Твойто Писание.

Лъжите остават далече погребани.

Горчилката руква в поток от ридания.

Протягам ръце към Теб за спасение —

от тях…, и от себе си.

Ето, идвам. Предавам се, вече не мога.

Не искам да питам „защо“, „докога“.

Не се блъскам в стените на болка и гняв;

стоя и очаквам да стигна до смисъла,

който Ти, Боже, си вложил във случая.

Стоя и очаквам почивка…

Исусе, нали Ти ме викна?

24.12.2003

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.